Magyarország vízrajza

Vízrajz

Egy terület állóvizeinek, felszíni vízfolyásainak és a felszín alatti vizeinek az együttese és a rájuk vonatkozó adatok határozzák meg annak vízrajzát. Leegyszerűsítve azt is mondhatnánk, minden, ami víz, ami folyik, legyen az akár a felszín felett vagy a felszín alatt. A víz, mint éltető erő, rendkívül fontos a számunkra. A vizek felmérésével, kutatásával, ábrázolásával és védelmével külön szakemberek foglalkoznak.

Magyarország vízrajza

Magyarország a Kárpát-medencében terül el. Medencejellegéből következően a felszíni vizeink legnagyobb része (94%) más országok területéről érkezik. A környező országok vízgazdálkodásának színvonala határozza meg a hozzánk érkező vizek mennyiségét és minőségét. Magyarországon a felszíni vizek eloszlása egyenetlen, vannak vízben szegényebb és vízben gazdagabb területek. A felszín alatti vizeink is nagy jelentőséggel bírnak, hiszen belőlük fedezzük szinte teljes mértékben az ivóvíz ellátásunkat.

A vizek jelölése a térképen

A vizeket kék színnel ábrázolja a térkép. A folyókat kék vonallal jelöli, mely vonalvastagsága a folyóvíz szélességét jelképezi. A csatorna jelölésére kis tüskékkel ellátott kék vonal szolgál. A térkép a tavakat világoskék folttal, az óceánokat és tengereket kék színnel jelöli. Az óceánok és tengerek mélységét a kék szín árnyalata is mutatja. Minél sötétebb kékkel ábrázolt, annál mélyebb az óceán vize. Figyeld meg Európa vagy a Föld domborzati térképét! A tengerpartoknál, közvetlenül a kontinens mellett egészen világos kék színnel jelöltek a tengerek, amelyek fokozatosan sötétednek el a nyílt víztükör felé haladva.

Vizek

Folyó vízeséssel

Időszakos folyó

Csatorna

Tó

Ellenőrizd a tudásod!

Melyik a helyes sorrend?

forrás, ér, csermely, patak, folyó, folyam

forrás, csermely, ér, patak, folyam, folyó

forrás, patak, csermely, ér, folyó, folyam

Forrás: http://tudasbazis.sulinet.hu